### Resumé

Ejer har anmodet om lokalplan for et område i den østlige del af [adresse]. Planområdet er i dag landbrugsareal. Den sydlige del af planområdet ligger inden for en eksisterende kommuneplanramme til erhverv. Med kommuneplantillæg nr. 33 udvides rammeområdet med 1,5 ha mod nord. Lokalplanen giver mulighed for erhverv som liberale erhverv, lettere fremstillingserhverv, håndværksvirksomheder m.m. Planerne har været i høring fra 9. oktober 2023 til 4. december 2023. Der indkom 2 indsigelser/bemærkninger. Indsigelserne har ikke givet anledning til at anbefale ændringer i lokalplanen og tillægget.

### Sagsfremstilling

![Figur 1. Kort over lokalplanområdet](data:image/png;base64...)

Figur 1: Kort over lokalplanområdet

#### Planens historik

Teknisk Udvalg besluttede på mødet 4. oktober 2022, pkt. nr. 223, at igangsætte udarbejdelse af lokalplan nr. 1366.

Teknisk Udvalg besluttede på mødet den 23. maj 2023, pkt. nr. 127, at udvide planområdet, og igangsætte lokalplan nr. 1366 og tillæg nr. 33.

Økonomiudvalget besluttede på mødet den 7. august 2023, pkt. nr. 153, at igangsætte udarbejdelse af lokalplan nr. 1366 og tillæg nr. 33 med udvidelsen.

Tillægget har været i fordebat fra 12. juni 2023 til 26. juni 2023.

Byrådet besluttede på mødet 5. september 2023, pkt. nr. 199, at sende lokalplanen og tillægget i offentlig høring.

Lokalplanen og tillægget har været i offentlig høring fra 9. oktober 2023 til 4. december 2023.

#### Indsigelser/bemærkninger og ændringer af lokalplanen

Der er modtaget to indsigelser/bemærkninger.

Det ene høringssvar er fra Ældrerådet, der skriver, at de ikke har bemærkninger.

I det andet høringssvar gør to naboejendomme indsigelse mod erhvervsområdet, idet de bl.a. anfører, at der ikke er behov for erhvervsområdet, og at der er dårlige oversigtsforhold ved udkørsel fra erhvervsområdet til Dyrlæge Ravns Vej. Derudover henviser de til en anden placering af erhvervsområdet mod nord.

Indsigelserne har ikke givet anledning til at anbefale ændringer i lokalplanen og tillægget.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

#### Overtagelsespligt/Frafaldserklæring

Lokalplanområdet er privatejet og overføres fra land- til byzone. Der underskrives ikke en frafaldserklæring, og kommunen har derfor overtagelsespligt.

#### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Erhvervsområdet er beliggende i naturlig tilknytning til [adresse] by, og eksisterende erhvervsområde i den østlige del af byen. Tillige ligger planområdet i umiddelbar tilknytning til det overordnede vejnet, ved den tilgrænsende Dyrlæge Ravns Vej. Der kører offentlig transport nær planområdet.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 16. januar 2024, punkt 8:

**at** udvalget anbefaler over for byrådet, at lokalplan nr. 1366 og tillæg nr. 33 til [adresse] 2021-2033 vedtages endeligt,

**at** indsigelserne ikke har givet anledning til at anbefale ændringer i lokalplanen og tillægget,

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

#### Beslutning fra Teknisk Udvalg, den 16. januar 2024, punkt 8:

Anbefalet.

#### Beslutning fra Økonomiudvalget, den 29. januar 2024, punkt 39:

Anbefales.

### Beslutning

Godkendt.

Fraværende: Carl Bach.